¬и а́ще не_бѣ бг҃ъ дх҃ъ ст҃ы́й, кто̀ ду́ну на лица̀ апс̑лѡмъ;а́ще не_бѣ пло́ть, на суди́щи пила́товѣ кто̀ предъстоя́ше;¬и а́ще не бѣ̀ бг҃ъ, во снѣ̀ пила́тову же­ну̀ кто̀ устрашѝ;а́ще не_бѣ пло́ть, чія̀ ри́зы совлеко́ша во́ини и раздѣли́ша сѝ;и а́ще не_бѣ бг҃ъ, сл҃нце ка́кѡ ѡмрачи́ся;а́ще не_бѣ пло́ть, на крс̑тѣ̀ кто̀ ви́сяше;и а́ще не_бѣ бг҃ъ, землѝ ѡснова́нія кто̀ потрясѐ;а́ще не бѣ̀ пло́ть, гвоздьмѝ кому̀ ру́цѣ и но́зѣ при­гвозди́шася;и а́ще не_бѣ бг҃ъ, цр҃ко́вная опо́на ка́кѡ раздра́ся, и ка́меніе разся́­деся, и грѡ́би ѿверзо́шася;а́ще не_бѣ пло́ть, бж҃е бж҃е мо́й въску́ю мя ѡста́­ви, кто̀ зовя̂ше;и а́ще не_бѣ бг҃ъ, ѻ́ч҃е простѝ и́мъ грѣ́хъ се́й, кто̀ речѐ;¬а́ще не_бѣ пло́ть, на крс̑тѣ̀ съ̑_разбо́йнико­ма кто̀ ви́сяше;и а́ще не_бѣ бг҃ъ, разбо́й­нику кто̀ гл҃аше, дне́сь со мно́ю бу́деши въ̑ раѝ;а́ще не_бѣ пло́ть, оцта̀ и же́лчи кому̀ принесо́ша;и а́ще не_бѣ бг҃ъ, а́дъ чі́й гла́съ услы́ша и вострепета̀;а́ще не_бѣ пло́ть, копіе́мъ ре́бра кому̀ про­бодо́ша, и изы́де а́біе кро́вь и вода̀;¬и а́ще не_бѣ бг҃ъ, врата̀ а́дова кто̀ сокрушѝ, и чі́имъ повелѣ́ніемъ ме́ртвіи затворе́ніи хожда́ху;а́ще не_бѣ т̂ѣло, іѡ́сифъ съ̑ никоди́момъ кого̀ пома́заша и погребо́ша;¬и а́ще не_бѣ бг҃ъ, въ тре́тій де́нь кто̀ воста̀ изъ ме́ртвыхъ;а́ще не_бѣ пло́ть, апс̑ли на го́рницѣ кого̀ ви́дѣша;и а́ще не_бѣ бг҃ъ, две́ремъ затворе́нымъ кто̀ вни̂де;¬а́ще не_бѣ пло́ть, чія̀ я́звы гвозди́нныя, и ре́бра копіе́мъ прободе́ная ѡсяза̀ рука́ма ѳѡма̀;и а́ще не_бѣ бг҃ъ, кому̀ зовя̂ше гдс̑ь мо́й и бг҃ъ мо́й;а́ще не_бѣ пло́ть, на́ мори тивиріа́дъстѣмъ кто̀ ядѐ;и а́ще не_бѣ бг҃ъ, когѡ̀ повелѣ́ніемъ мре́жа испо́лнися ры́бъ;а́ще не_бѣ пло́ть, кто̀ пріи́де въ̑_галилѣ́и на́ гору къ_єди́но на́десятимъ апс̑лѡмъ;и а́ще не_бѣ бг҃ъ, кто̀ ре́клъ ше́дъше научи́те вся̀ язы́ки крс̑тя́ще я̀ во́ имя оц҃а̀ и сн҃а и ст҃а́гѡ дх҃а;а́ще не_бѣ пло́ть, апс̑ли и а́гг҃ли кого̀ ви́дѣша возноси́ма на́ нб҃о;и а́ще не_бѣ бг҃ъ, нб҃о кому̀ ѿве́рзеся